钦定古今图书集成/明伦汇编/氏族典/第211卷 > 《廖用贤尚友录》 > 毛硕
## 钦定古今图书集成/明伦汇编/氏族典/第211卷 > 《廖用贤尚友录》 > 毛硕

按《金史毛硕传》：“硕字仲权，甘陵人。宋末试弓马子弟，
硕中选，调高阳关路安抚司准备差使，寻辟河间尉，
再辟兵马都监。宗望军至，硕以本部迎降。齐国建，由
淮东路第一副将擢知滑州。刘麟伐宋，充行营中军
统制军马。天眷间，历汴京路山东西路兵马都监。皇
统元年，权知拱州。四年，真授拱州刺史。元帅梁王宗”
弼承制超授武义将军，改知曹州，迁郑州防御使，寻
改通州。天德二年，充陕西路转运使，改河东南路转
运使，秩满，除南京路都转运使。大定六年，致仕卒。